ਸਿਰਲੇਖ: ਸ੍ਰੀ ਲੰਕਾ ਧਮਾਕਿਆਂ ਨਾਲ ਕਿਵੇਂ ਜੁੜੇ ਹਨ ਦੱਖਣ ਭਾਰਤ ਦੇ ਤਾਰ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਐਨਆਈਏ ਦਾ ਦਾਅਵਾ ਹੈ ਕਿ, "ਕੇਰਲ ਵਿੱਚ ਆਈਐਸਐਸ ਕਾਸਰਗੋਡ ਮਾਮਲੇ ਵਿੱਚ ਤਿੰਨ ਥਾਵਾਂ ਉੱਤੇ ਛਾਪੇਮਾਰੀ ਕੀਤੀ ਗਈ ਹੈ। ਉਨ੍ਹਾਂ ਕਿਹਾ ਕਿ ਤਿੰਨ ਸ਼ੱਕੀਆਂ ਦੇ ਘਰਾਂ ਵਿੱਚ ਛਾਪੇਮਾਰੀ ਕੀਤੀ ਗਈ ਹੈ। ਜਿਸ ਵਿੱਚ ਦੋ ਕਾਸਰਗੋਡ ਅਤੇ ਇੱਕ ਪਲੱਕੜ ਦਾ ਰਹਿਣ ਵਾਲਾ ਹੈ।" 

ਇਨ੍ਹਾਂ ਤਿੰਨਾਂ ਦੇ ਸਬੰਧ ਇਸ ਮਾਮਲੇ ਵਿੱਚ ਮੁਲਜ਼ਮਾਂ ਦੇ ਨਾਲ ਦੱਸੇ ਜਾ ਰਹੇ ਹਨ, ਜੋ ਕਿ ਆਈਐਸਆਈਐਸ ਵਿੱਚ ਸ਼ਾਮਿਲ ਹੋਣ ਲਈ ਭਾਰਤ ਛੱਡ ਗਏ ਸਨ। 

ਐਨਆਈਏ ਮੁਤਾਬਕ ਇਹ ਲੋਕ ਸ੍ਰੀ ਲੰਕਾ ਵਿੱਚ ਈਸਟਰ ਮੌਕੇ ਹੋਏ ਕੱਟੜਪੰਥੀ ਹਮਲੇ ਲਈ ਜ਼ਿੰਮੇਵਾਰ ਜ਼ਾਫ਼ਰਾਨ ਹਾਸ਼ਿਮ ਦੇ ਕਥਿਤ ਸਮਰਥਕ ਹਨ।

ਇਹ ਵੀ ਪੜ੍ਹੋ:

ਜ਼ਾਫਰਾਨ ਹਾਸ਼ਿਮ ਨੂੰ ਸ੍ਰੀ ਲੰਕਾ ਵਿੱਚ ਹੋਏ ਹਮਲੇ ਦਾ ਜ਼ਿੰਮੇਵਾਰ ਦੱਸਿਆ ਜਾ ਰਿਹਾ ਹੈ

ਪੀਟੀਆਈ ਮੁਤਾਬਕ ਇਹ ਵੀ ਕਿਹਾ ਜਾ ਰਿਹਾ ਹੈ ਕਿ ਛਾਪੇਮਾਰੀ ਦੌਰਾਨ ਮੋਬਾਈਲ, ਸਿਮ ਕਾਰਡ, ਮੈਮੋਰੀ ਕਾਰਡ, ਪੈਨ ਡਰਾਈਵ, ਅਰਬੀ ਅਤੇ ਮਲਿਆਲਮ ਵਿੱਚ ਲਿਖੀਆਂ ਡਾਈਰੀਆਂ, ਵਿਵਾਦਪੂਰਨ ਇਸਲਾਮਿਕ ਪ੍ਰਚਾਰਕ ਜ਼ਾਕੀਰ ਨਾਇਕ ਦੀ ਡੀਵੀਡੀ ਅਤੇ ਕਿਤਾਬਾਂ ਬਰਾਮਦ ਕੀਤੀਆਂ ਗਈਆਂ ਹਨ। ਇਸ ਤੋਂ ਇਲਾਵਾ ਸਈਦ ਕੁਤੇਬ ਦੀਆਂ ਕਿਤਾਬਾਂ ਵੀ ਬਰਾਮਦ ਕੀਤੀਆਂ ਗਈਆਂ ਹਨ। 

ਏਜੰਸੀ ਮੁਤਾਬਕ, "ਡਿਜੀਟਲ ਡਿਵਾਈਸਿਸ ਦੀ ਫੋਰੈਂਸਿਕ ਜਾਂਚ ਹੋਵੇਗੀ।"

ਸ਼ੱਕ ਕਿਉਂ ਹੋਇਆ

ਹਾਸ਼ਿਮ ਦੇ ਇਨ੍ਹਾਂ ਕਥਿਤ ਸਮਰਥਕਾਂ ਦੀ ਸੋਸ਼ਲ ਮੀਡੀਆ ਵਾਲ ਨੂੰ ਦੇਖਣ ਤੋਂ ਬਾਅਦ ਐਨਆਈਏ ਨੂੰ ਇਨ੍ਹਾਂ 'ਤੇ ਸ਼ੱਕ ਹੋਇਆ ਸੀ। ਐਨਆਈਏ ਅਨੁਸਾਰ ਲੋਕ ਹਿੰਸਕ ਜਿਹਾਦ ਵਿੱਚ 'ਯਕੀਨ ਰੱਖਦੇ' ਹਨ। ਇਨ੍ਹਾਂ ਉੱਤੇ ਸ਼ੱਕ ਹੋਣ ਦੇ ਕਈ ਕਾਰਨ ਹਨ।

ਪਹਿਲਾ ਇਹ ਕਿ ਕੇਰਲ ਵਿੱਚ ਹਾਸ਼ਿਮ ਦੇ ਕਈ ਆਡੀਓ ਟੇਪ ਪਾਏ ਗਏ ਸੀ।  ਉਸ ਵਿੱਚ ਹਾਸ਼ਿਮ ਜਿਸ ਤਰ੍ਹਾਂ ਦੀਆਂ ਗੱਲਾਂ ਕਰ ਰਹੇ ਸਨ ਉਹ ਇਸਲਾਮ ਦੇ ਜਾਣਕਾਰਾਂ ਮੁਤਾਬਕ ਇਸਲਾਮ ਦੀ ਬੁਣਿਆਦੀ ਸਿੱਖਿਆ ਤੋਂ ਬਿਲਕੁਲ ਵੱਖ ਸਨ।

ਜ਼ਾਫ਼ਰਾਨ ਹਾਸ਼ਿਮ ਵੱਲੋਂ ਬਣਾਈ ਮਸਜਿਦ ਵਿੱਚ ਪਹਿਲਾਂ ਸੈਂਕੜੇ ਲੋਕ ਆਉਂਦੇ ਸਨ ਪਰ ਹੁਣ ਇਹ ਖਾਲੀ ਹੈ

ਦੂਜਾ ਇਹ ਕਿ ਇਹ ਆਡੀਓ ਟੇਪਸ ਉਨ੍ਹਾਂ ਮੁੰਡਿਆਂ ਤੋਂ ਬਰਾਮਦ ਕੀਤੇ ਗਏ ਸਨ ਜੋ ਕਿ ਹੁਣ ਤਮਿਲਨਾਡੂ ਦੇ ਕੋਇੰਬਟੂਰ ਇਸਲਾਮਿਕ ਸਟੇਟ ਦੇ ਨਾਮ ਤੋਂ ਮਸ਼ਹੂਰ ਕੇਸ ਵਿੱਚ ਗ੍ਰਿਫ਼ਤਾਰ ਹੋਏ ਸਨ।

ਰਿਪੋਰਟਸ ਮੁਤਾਬਕ ਇਸ ਕੇਸ ਦੀ ਜਾਂਚ ਦੌਰਾਨ ਐਨਆਈਏ ਨੂੰ ਕੁਝ ਅਜਿਹੇ ਸੁਰਾਗ ਮਿਲੇ ਹਨ ਜਿਨ੍ਹਾਂ ਦੀ ਬੁਣਿਆਦ 'ਤੇ ਭਾਰਤ ਸਰਕਾਰ ਨੇ ਸ੍ਰੀਲੰਕਾ ਨੂੰ ਕੱਟੜਪੰਥੀ ਹਮਲੇ ਬਾਰੇ ਅਲਰਟ ਕੀਤਾ ਸੀ।

ਤੀਜਾ ਇਹ ਕਿ ਇਨ੍ਹਾਂ ਲੋਕਾਂ 'ਤੇ ਇਹ ਵੀ ਇਲਜ਼ਾਮ ਹੈ ਕਿ ਇਨ੍ਹਾਂ ਨੇ ਸਾਲ 2016 ਵਿੱਚ ਕੇਰਲ ਦੇ 21 ਨੌਜਵਾਨਾਂ ਨੂੰ ਸ੍ਰੀਲੰਕਾ ਹੁੰਦੇ ਹੋਏ ਸੀਰੀਆ ਅਤੇ ਅਫ਼ਗਾਨਿਸਤਾਨ ਭੇਜਣ ਵਿੱਚ ਮਦਦ ਕੀਤੀ ਸੀ।           

ਕਿੰਨਾ ਵੱਡਾ ਹੈ ਗਰੁੱਪ?

ਇਨ੍ਹਾਂ ਦਾ ਕਥਿਤ ਤੌਰ 'ਤੇ ਸਾਲ 2016 ਦੇ ਕੋਇੰਬਟੂਰ ਕੇਸ ਦੇ ਮੁਲਜ਼ਮਾਂ ਨਾਲ ਸੰਮਪਰਕ ਵੀ ਰਿਹਾ ਹੈ। 21 ਲੋਕ ਖੁਦ ਨੂੰ ਇਸਲਾਮਿਕ ਸਟੇਟ ਕੱਟੜਪੰਥੀ ਜਥੇਬੰਦੀ ਵਿੱਚ ਸ਼ਾਮਿਲ ਹੋਣ ਲਈ ਭਾਰਤ ਛੱਡ ਗਏ ਸੀ। 

ਕਿਹਾ ਜਾਂਦਾ ਹੈ ਕਿ ਹਾਸ਼ਿਮ ਨੇ ਸ੍ਰੀਲੰਕਾ ਵਿੱਚ ਨੈਸ਼ਨਲ...